cyanic-selkie/wikianc huggingface dataset:
Securitate
Perustaminen
Securitate luotiin SMERŠin avustuksella. Ensimmäinen Securitaten johtaja oli NKVD:n kenraali Gheorghe Pintilie. Aluksi monet poliiseista olivat entisiä Romanian kuningaskunnan turvallisuuspoliisin työntekijöitä. Kuitenkin pian Pintilie määräsi kaikki entiset työntekijät pidätettäviksi ja korvasi poliisit kommunistisen puolueen jäsenillä. Vakoilun ja murhien lisäksi poliisille annettiin tehtäväksi ryöstää hautoja, vainota unkarilaisia ja kerätä Raamattuja, joita poltettiin tai käytettiin vessapaperina.
Kapeakuonokrokotiili
Kapeakuonokrokotiili (Mecistops cataphractus) eli panssarikrokotiili tai länsiafrikankrokotiili on afrikkalainen krokotiililaji. Lajin nimesi ranskalainen eläintieteilijä Frédéric Cuvier vuonna 1825.
Levinneisyys ja elinympäristö
Kapeakuonokrokotiili elää Keski- ja Länsi-Afrikassa. Sitä esiintyy Angolassa, Beninissä, Burkina Fasossa, Kamerunissa, Keski-Afrikan tasavallassa, Tšadissa, Norsunluurannikolla, Kongon Demokraattisessa tasavallassa, Päiväntasaajan Guineassa, Gabonissa, Gambiassa, Ghanassa, Guineassa, Guinea-Bissaussa, Liberiassa, Malissa, Mauritaniassa, Nigeriassa, Senegalissa, Sierra Leonessa, Tansaniassa, Togossa ja Sambiassa. Kapeakuonokrokotiit elävät enimmäkseen jokiympäristöissä, joissa on tiheä kasvillisuus. Se viihtyy myös isoissa järvissä. Se sietää myös kohtuudella suolavettä ja sitä tavataan murtovesistä lähellä rannikkoa ja satunnaisesti jopa Biokon saaren rannikolla.
Jaime Bergman
Jaime Bergman (s. 23. syyskuuta 1975 Salt Lake City, Utah Yhdysvallat) on yhdysvaltalainen malli ja näyttelijä, joka oli tammikuussa 1999 Playboyn Playmate of the Month. Hän on myös esiintynyt useilla Playboyn videoilla. Vuosina 2000–2002 Bergman näytteli "B. J. Cummingsia" Howard Sternin Baywatch-parodiassa Rantojen kunkku.
Lahden ammattikorkeakoulun liiketalouden ala
Lahden ammattikorkeakoulun Liiketalouden ja matkailun ala oli Lahden ammattikorkeakoulun yksikkö. Lahden ammattikorkeakoulun Liiketalouden ja matkailun alan tavoitteena oli kouluttaa kansainvälisiä, työelämätaitoisia ja ajan tasalla olevia liiketalouden alan ammattilaisia. Vuonna 2020 Lahden ammattikorkeakoulu ja Saimaan ammattikorkeakoulu yhdistyivät muodostaen LAB-ammattikorkeakoulun.
D’Mile
Emile on syntyperältään amerikanhaitilainen. Hänen vanhempansa ovat haitilaiset muusikot Yanick Etienne ja Dernst Emile Sr.
Laskennallinen fysiikka
thumb|320px|Esimerkki tietokonesimuloinnista fysiikassa: nk. molekyylidynaaminen simulointi [[atomien liikkeestä, kupariatomi joka pommittaa kuparipintaa.]]
M/S Auto Baltic
M/S Auto Baltic on suomalaisen Bore-varustamon omistuksessa oleva oleva sto-ro/autonkuljetuslaiva. Alus on rakennettu vuonna 1996 Kristiansundissa, Norjassa ja alun perin sen nimi oli Transgard. Kuollutta painoa Auto Balticilla on 6 165 tonnia ja jääluokitus on 1A Super eli alus pystyy useimmissa jääolosuhteissa liikkumaan yksin. Alus on rekisteröity Suomen lipun alle ja sen kotisatama on Maarianhamina. Nykyään alusta käyttää UECC-varustamo, joka kuljettaa sillä henkilöautoja Euroopasta Suomeen. Kerrallaan autoja alukseen mahtuu 1 530.
Mäntyharjun kanava
Nykytilanne
Vaikka kanavahankkeen suunnittelu päätettiin lopettaa joulukuussa 2000, niin suunniteltu kanava on edelleen mukana Etelä-Savon maakuntakaavassa.
Rom (joki)
Sijainti
Rom saa alkunsa Sveitsin Graubündenissä Val Müstairin alueelta, Reettisiltä Alpeilta, Ofenpassin solan eteläpuolelta noin 1 750 metrin korkeudesta. Joki laskee Adigeen Italian puolella Glurnsissa.
Tarja Tallqvist
Tarja Tallqvist (o.s. Tainio, s. 18. tammikuuta 1944 Joensuu) on suomalainen hoitotyöaktivistina tunnetuksi tullut tv-ohjaaja, toimittaja, dokumentaristi ja poliitikko. Tallqvist on Espoon kaupunginvaltuutettu, ja toimi Suomen Kristillisdemokraattien kansanedustajana vuodesta 2007 vuoteen 2011. Tällöin Tallqvist oli eduskunnan naisverkoston puheenjohtaja, jäsenenä Työelämä- ja tasa-arvovaliokunnassa, sekä Ympäristövaliokunnassa. ETYJissä Tallqvist oli varajäsen.
Dokumenttien kysynnän hiivuttua Tallqvist opiskeli lähihoitajaksi ja on työskennellyt muun muassa kodinhoidossa, palvelutalossa sekä dementiakodissa. Kerrottuaan kolumnissaan TEHY:n lehdessä millaista on vanhustenkodinhoidon arki, Helsingin kaupungin virkamiehet ilmoittivat, että Tallqvist ei enää saa tehdä Helsingin kaupungille töitä. Tallqvist oli kertonut, että hoitajalla oli enimmillään 15 minuuttia per kotikäynti.
Courlay
Courlay on Ranskan kunta Deux-Sèvresin departementissa Uuden-Akvitanian hallintoalueella. Sen pinta-ala on 29,5 neliökilometriä ja siellä on arviolta 2 454 asukasta (vuonna 2016).
Marvin Gaye
What's Going On
Kun ”What's Going On” vastoin odotuksia nousi singlelistojen kärkisijoille, Berry Gordy suostui kokonaisen albumin julkaisuun.
Cloud BeDevil
Cloud BeDevil (oik. Pilvi Virtanen s. 18. huhtikuuta 1987 Turku) on suomalainen kulttuurituottaja ja burleskiartisti. BeDevil on tunnettu karismaattisena esiintyjänä sekä upeista ja kiiltävistä esiintymisasuistaan.
BeDevil esiintyi vuonna 2020 Talent Suomi kilpailussa. Hän esiintyi Erika Vikmanin "syntisten pöytä" musiikkivideolla vuonna 2020. BeDevil on ollut vieraana Himocast podcastin jaksossa nro 48. Burleski sekä Tanssistudio podcast jaksossa nro. 67 Burlesque.
Marvin Gaye
Myöhempi ura ja kuolema
Gaye pakeni pitkään jatkuneita vero-ongelmiaan Eurooppaan, ensin Britanniaan, sitten Belgiaan vuonna 1981. Euroopassa Gaye teki kaksi viimeisiksi jäänyttä levyään. In Our Lifetime oli Motown Recordsille pettymys, sillä levy-yhtiö ei nähnyt hengellisiä teemoja käsitelleellä albumilla olevan kaupallista potentiaalia. Gaye päätyikin Motownin kanssa riitoihin levyn lopullisesta muodosta ja laulaja siirtyi Columbia Recordsiin vuonna 1982. Columbian aikana hän julkaisi levyn Midnight Love, joka sisältää yhden Gayen tunnetuimmista hiteistä "Sexual Healing". Midnight Love merkitsi Gayelle kaupallista comebackia, ja paluuta Yhdysvaltoihin. Yksi Gayen viimeisistä julkisista esiintymisistä oli hänen vuoden 1983 NBA:n tähdistöottelussa esittämä varsin kiistelty ja muistettu, rumpukoneella modernisoitu versio Yhdysvaltain kansallislaulusta The Star-Spangled Bannerista.
Mark Eaton (koripalloilija)
Eaton kuoli polkupyöräonnettomuudessa toukokuussa 2021.
Adiemus
Kokoonpano
Karl Jenkins itse on vastuussa sävellyksistä ja laulukielen tyylittelystä. Englantilainen Miriam Stockley esitti lauluosuudet neljällä ensimmäisellä levyllä, ja Mary Carewe lauloi taustat kahdella ensimmäisellä sekä neljännellä levyllä. Musiikin esitti ensimmäisillä kolmella levyllä Lontoon filharmoninen orkesteri, myöhemmillä levyillä soittaa Adiemus Orchestra. Jenkinsin kanssa Soft Machinessa soittanut Mike Ratledge osallistui myös ensimmäisen albumin tekoon.
Könkämäeno
thumb|250px|Joki [[Järämän kohdalla alavirtaan katsottuna]] Könkämäeno (, yläjuoksulla, Geaggáneatnu alajuoksulla ) on  Ruotsin ja Suomen rajajoki  Enontekiön ja Kiirunan kuntien välillä Käsivarressa.
Joen kalakannat ovat huvenneet viime vuosien saatossa voimakkaasti, mihin syynä paikalliset pitävät liiallista turismikalastusta. Mutta lausunto on kiistanalainen, koska paikallisten verkkokalastus vaikuttaa myös kalakantoihin mittavasti. Myös Kilpisjärven jätevedenpuhdistamon päästöongelmat ja laulujoutsenen runsas määrä syksyisin ovat voineet vaikuttaa kalakantaan heikentävästi.
The Sacrament of Sin
The Sacrament of Sin on saksalaisen power metal -yhtyeen Powerwolfin studioalbumi, joka julkaistiin 20. heinäkuuta 2018.
La Crèche
La Crèchen kunta muodostettiin 1960-luvulla kunnista Saint-Carlaix, Breloux-La Crèche ja Chavagné.
Aarno Turpeinen
Turpeinen pelasi Suomen jalkapallomaajoukkueessa ensimmäisen kerran maaottelussa Kuwaitia vastaan maaliskuussa 1996. Kaikkiaan hän pelasi 16 maaottelua, näistä 13 avauskokoonpanossa, vuosina 1996–2002. Hän pelasi EM-karsintaottelussa Moldovaa vastaan syyskuussa 1998 ja täyden ajan MM-karsintaottelussa Albaniaa vastaan syyskuussa 2000.
Kristjan Kombe
Kristjan Kombe (s. 28. maaliskuuta 2000 Kuressaare, Viro) on suomenvirolainen jääkiekkoilija, joka pelaa Mestis-joukkue Joensuun Kiekko-Pojissa. Hän on pelipaikaltaan keskushyökkääjä, mutta Kombe osaa pelata myös laidassa.
Sotaorpo
Maailman sotaorvot
Sotaorpojen määrää maailmassa on vaikea arvioida, mutta heitä on miljoonia. The International Rescue Committee (IRC) arvioi, että yksinomaan Afrikassa on 150 000 sotaorpoa. Luku saattaa olla aliarvioitu, sillä yksinomaan Sierra Leonessa arvioidaan olevan 60 000 sotaorpoa. Pakolaisina tai vanhemmistaan erossa YK:n pakolaisjärjestö UNHCR:n mukaan vuonna 2003 eli 4,6 miljoonaa ihmistä yksinomaan Saharan eteläpuolisessa Afrikassa. Maansisäisessä pakolaisuudessa eli 5,8 miljoonaa ihmistä. Vähintään puolet näistä on lapsia. Suurin osa kodittomista tulee Burundista, Sudanista, Angolasta, Somaliasta ja Kongon demokraattisesta tasavallasta.
Juha Alastalo
Alastalo solmi vuoden mittaisen sopimuksen kaudeksi 2009–2010 KooKoon kanssa.
Kirkkojen maailmanneuvosto
Peruskirja
Amsterdamin yleiskokouksessa 1948 KMN hyväksyi peruskirjan jäsenyyskriteereistä:
Yleiskokoukset
Yleiskokousten välisenä aikana toimintaa johtaa KMN:n keskuskomitea, johon kuuluu 158 jäsentä ja joka kokoontuu noin vuoden välein. Komiteaan kuuluu muun muassa jatkuvasti toimivat toimeenpaneva komitea, ohjelmakomitea ja talouskomitea. Suomessa KMN:n kumppanina toimii Suomen ekumeeninen neuvosto.
Stille Hilfe
Die Stille Hilfe für Kriegsgefangene und Internierte (Sotavankien ja internoitujen hiljainen apu), lyhyemmin Stille Hilfe, on saksalainen avustusjärjestö, joka perustettiin auttamaan toisen maailmansodan jälkeen pidätettyjä, tuomittuja ja paossa olleita natseja ja sotarikollisia.
David Cotterill
Cotterill kuului Walesin joukkueeseen EM-kilpailuissa 2016. Hän ei kuitenkaan pelannut turnauksessa.
Klement Steinmetz
Klement Steinmetz (23. maaliskuuta 1915 Kindberg – 2. toukokuuta 2001) oli itävaltalainen jalkapalloilija ja olympiamitalisti. Hän oli mukana vuoden 1936 kesolympialaisissa Berliinissä hopeaa voittaneessa Itävallan jalkapallomaajoukkueessa. Steinmetz edusti Kapfenberger SV:ta.
Elävänä Pispalassa (ja vähän muuallakin)
Elävänä Pispalassa (ja vähän muuallakin) on suomalaisen laulajan Mikko Alatalon ensimmäinen live-albumi, ja kaikkiaan seitsemäs albumi. Se julkaistiin vuonna 1980.
Kompleksi (kemia)
Tyypillisessä kompleksiyhdisteen rakenteessa keskusatomina toimii positiivisesti varautunut siirtymämetalleihin kuuluva metalli-ioni, johon on liittynyt koordinaatiosidoksella ligandeja. Riippuen keskusatomin koosta ja varauksesta ligandeja saattaa olla 1–12.
cis, trans, fac, mer -stereoisomeria
Alla kuvissa esimerkkejä yhdestä stereoisomerian muodosta, cis, trans, fac, mer -stereoisomeriasta, jossa kloori (vihreä) määrää sijaintiensa perusteella oktaedrisen kompleksin etuliitteen. Ryhmiä tässä isomerian muodossa tulee olla kaksi erilaista ja näiden tulee sijoittua kuten kuvissa alla. fac on lyhenne sanasta fasiaalinen (eng. facial) ja mer meridionaalinen (eng. meridional).
Adolf Laudon
Adolf Laudon (13. joulukuuta 1912 – 22. marraskuuta 1984) oli itävaltalainen jalkapalloilija ja olympiamitalisti. Hän oli mukana vuoden 1936 kesolympialaisissa Berliinissä hopeaa voittaneessa Itävallan jalkapallomaajoukkueessa. Laudon edusti SAK 1914:aa.
Dani Juris
Juriksen puoliso on kuoronjohtaja Mikko Sidoroff.
Tuori
Tuori on sukunimi, joka on muun muassa seuraavilla suomalaisilla henkilöillä:
Basileios Suuri
Työ piispan virassa
Basileioksen kirjeenvaihto osoittaa, kuinka paljon hän pyrki tukemaan varkaiden ja prostituoitujen palaamista lailliseen elämään. Papistoa hän kannusti tyytymään vaatimattomuuteen. Hänellä oli myös rohkeutta kritisoida sellaisia virkamiehiä, jotka laiminlöivät tehtäviään. Kesarean kaupungin keskeiselle paikalle hän rakennutti Basiliad-nimisen talon, joka sisälsi köyhäintalon, vanhainkodin ja sairaalan. Kirkkoisä Gregorios Nazianzilainen sisällytti Basiliadin omaan luetteloonsa maailman seitsemästä ihmeestä.
Pyhimysasema
"Orémus. Exáudi, quǽsumus, Dómine, preces nostras, quas in beáti Basilíi Confessóris tui atque Pontíficis sollemnitáte deférimus: et, qui tibi digne méruit famulári, eius intercedéntibus méritis, ab ómnibus nos absólve peccátis. Per Dominum nostrum Iesum Christum, Filium tuum: qui tecum vivit et regnat in unitate Spiritus Sancti Deus, per omnia saecula saeculorum. R. Amen."
Mengistu Haile Mariam
Hallinto
Etiopiasta tuli uuden perustuslain myötä 1987 sosialistinen kansantasavalta ja Mengistusta siviilipresidentti.
Karlsruhen päärautatieasema
Vuosien kuluessa liikenteen määrä kasvoi ja asema alkoi käydä pieneksi. Uusi asema avattiin lokakuussa 1913 kilometrin verran etelään entisestä.
St James’ Park
2. huhtikuuta 2007 tehtiin 300 miljoonan punnan suunnitelma, jonka mukaan stadionin kapasiteetti olisi noussut yli 60 000:een.
Trois-Rivières
Talous
Paperiteollisuus oli vielä 1930-luvulla kaupungin selvästi merkittävin teollisuuden haara. Alueella on edelleen 4 suurta paperitehdasta. Teollisuus on kuitenkin sittemmin monipuolistunut ja kaupungissa tuotetaan esimerkiksi elintarvikkeita, vaatteita ja elektroniikkaa. 1970-luvulla perustettu Bécancourin teollisuuspuisto sijaitsee Trois-Rivièresiä vastapäätä joen toisella puolella. Talouden tertiäärisektorin merkitys on kasvanut viime vuosikymmeninä.
Valofermentaatio
pienoiskuva|Valofermentaatioprosessi
Induktiivinen päättely
Tätä esimerkkiä käytetään sen vuoksi, että on olemassa myös mustia joutsenia. Väite ”kaikki joutsenet ovat valkoisia” kumoutui, kun Australiasta löytyi mustia joutsenia. Uusi havainto mustista joutsenista kumoaa tutkijan yleistyksen, jonka hän on muodostanut kaikkien joutsenien luokkaan kuuluvien lintujen valkoisuudesta.
Esimerkki tuo esiin todennäköisyyspäättelyyn liittyvän ongelman. Induktio ei ole varmaa, vaan todennäköistä päättelyä, sillä uusi havaintoaineisto voi kumota aikaisemman yksittäisistä havainnoista tehdyn yleistyksen. Tämä tarkoittaa sitä, että emme voi olla koskaan absoluuttisen varmoja siitä, onko aikaisempi induktiivisesti johdettu päättelymme totta. Tätä kutsutaan induktion ongelmaksi. Induktiivinen päättely ei siis välttämättä säilytä totuutta, mutta se voi laajentaa tietoa.
Induktiivinen yleistys
Induktiivinen yleistys etenee tilastollista otosta koskevasta premissistä tilastollista perusjoukkoa (populaatiota) koskevaan johtopäätökseen.
Nils Karlsson
Toisen maailmansodan vuoksi Karlsson pääsi ensimmäisiin arvokilpailuihinsa vasta 30-vuotiaana. Sankt Moritzin talviolympialaisissa 1948 hän sijoittui 18 kilometrillä viidenneksi eikä päässyt viestijoukkueeseen, mutta 50 kilometrillä hän voitti kultaa yli 4,5 minuutin erolla Harald Erikssoniin. Lake Placidin MM-kilpailuissa 1950 hän sijoittui 18 kilometrillä 13:nneksi ja sai pronssia 50 kilometrillä, jossa Ruotsi otti neloisvoiton. Oslon olympialaisissa 1952 hän kilpaili toipilaana kurkkutulehduksesta ja sijoittui 18 kilometrillä viidenneksi sekä 50 kilometrillä kuudenneksi.
Induktiivinen päättely
Kausaalinen päättely
Kausaaliseen päättelyyn liittyviä virhepäätelmiä ovat esimerkiksi post hoc ergo propter hoc, cum hoc ergo propter hoc ja kausaalinen yliyksinkertaistaminen.
Centrum (Malmö)
Osa-alueet
right
SARS-CoV-2-rokotteen kehittely
FINCoVac
FINCoVac pohjautuu adenoviruskuljettimeen. Se perustuu Itä-Suomen yliopiston professorin Seppo Ylä-Herttualan työryhmän tutkimaan geeninsiirtoteknologiaan. Rokote ei sisällä virusta ja on helposti muunneltavissa. Sen tavoitteena on erityisesti toimia erityisesti virusmuunnoksia vastaan. Yrityksen mukaan Kuopiossa Itä-Suomen yliopiston tiloissa toimiva Finvector-yritys olisi kykenevä valmistamaan rokotetta.
Rokote oli onnistunut eläinkokeissa. Rokotteen testaaminen on määrä aloittaa vuodenvaihteessa 2021–2022.
Comirnaty (Biontech ja Pfizer)
Yhdysvallat hyväksyi Pfizerin rokotteen 12. joulukuuta 2020. Maa aloitti rokotukset 14. joulukuuta rokottamalla terveydenhuollon työntekijöitä ja hoitokotien asukkaita. Kanada hyväksyi rokotteen 9. joulukuuta ja alkoi rokottaa muutama päivä Yhdysvaltain jälkeen.
Saksa pyrki samaan EU:n hyväksymään rokotteen käytön jo ennen joulua 2020. Euroopan lääkevirasto ja komissio hyväksyivät rokotteen 21. joulukuuta 2020.
Faye-l’Abbesse
Faye-l’Abbesse on Ranskan kunta Deux-Sèvresin departementissa Poitou-Charentesin hallintoalueella. 23 neliökilometrin laajuisessa kunnassa oli vuoden 2012 väestönlaskennassa 1 040 asukasta.
Kaavinjärvi
Kaavinjärvi on keskikokoinen järvi joka sijaitsee Pohjois-Savossa Kaavilla. Sen pinta-ala on 21,047 km², syvyys 41,9 m, keskisyvyys 9,06 m, tilavuus 0,191 km³, rantaviiva 126,56 km ja korkeustaso 101 metriä.
Eskimo-aleuttilaiset kielet
pienoiskuva|Eskimo-aleuttilaisten kielten levinneisyysalue Pohjois-Amerikassa. Eskimo-aleuttilaiset kielet on kielikunta, jonka kieliä puhutaan Grönlannissa, Kanadassa, Alaskassa ja Itä-Siperiassa. Yhteensä eskimo-aleuttilaisilla kielillä on noin 150 000 puhujaa. Suurin yksittäinen kieli on grönlanti (54 000 puhujaa).
Markku Uusipaavalniemi
Uusipaavalniemi omistaa 90 prosenttia Oulunkylän curling-hallia hallinnoivan yrityksen osakkeista.
Torinon olympialaiset
Torinon olympialaisten curlingturnauksessa 2006 Uusipaavalniemi johdatti Suomen joukkueen loppuotteluun. Alkulohkossa Suomi voitti kaikki vastustajat (Kanada, Yhdysvallat, Ruotsi, Norja ja Iso-Britannia) ja eteni välieriin lohkon voittajana. Tiukassa välieräkamppailussa vastaan asettui Iso-Britannia. Yhdeksännessä päässä vastustaja tasoitti pelin numeroihin 3–3 ja Suomi säilytti näin itsellään viimeisen kiven edun viimeisessä päässä. Ratkaisu jäi viimeisen pään viimeiseen heittoon. Uusipaavalniemi ratkaisi loppuottelupaikan määrämittaisella heitolla pesän keskiympyrään.
Yksityiselämä
Uusipaavalniemi on eronnut vaimostaan vuonna 2009 ja hänellä on kolme lasta.
Luonnollinen teologia
Edustajia
William Paley esitti tunnetun muotoilun Jumalan olemassaolon teleologisesta argumentista. Hän kirjoitti teoksen Natural Theology, or Evidences of the Existence and Attributes of the Deity collected from the Appearances of Nature (1802), jossa hän esitti vertauksen kellontekijästä, josta hän on kaikkein tunnetuin. Paleyn käyttämiä perusteluja vastaan suunnattua arvostelua löytyy David Humen kuoleman jälkeen julkaistusta teoksesta Keskusteluja luonnollisesta uskonnosta. Humen mukaan luonnollinen teologia on pelkkää spekulaatiota ja jos kristilliseen teologiaan on yleensä uskomista, se on uskottava sokealla uskolla.
Robin Ryynänen
Ryynänen sijoittui 5 000 metrin juoksussa 23:nneksi Bydgoszczin alle 20-vuotiaiden MM-kilpailuissa 2016. Hän oli samassa kaupungissa järjestetyissä alle 23-vuotiaiden 3M-kilpailuissa 2017 yhdestoista 10 000 metrin juoksussa.
Ryynänen voitti Kalevan kisoissa 2017 SM-kultaa 5 000 metrin juoksussa ennätysajallaan 14.20,09. Aiemmin samana vuonna hän juoksi 10 000 metrillä ennätyksensä 29.55,86 sijoittuessaan PM-kilpailussa toiseksi. Viestijuoksun SM-kilpailuissa 2017 hän voitti Turun Urheiluliiton joukkueen jäsenenä kultaa 4 × 1 500 metrillä. Hallikaudella 2017 hän saavutti 3 000 metrillä SM-pronssia.
FC Santa Coloma
FC Santa Coloma on andorralainen jalkapalloseura, jonka kotikaupunki on maan pääkaupunki Andorra la Vella. Vuonna 1986 perustettu seura on yksi maan menestyneimpiä, sillä se on voittanut maan liigan kolmesti ja cupin kuudesti.
Kosovo
Kosovo on osittain tunnustettu valtio Balkanilla Etelä-Euroopassa. Kosovon tasavalta itsenäistyi Serbiasta 17. helmikuuta 2008 antamalla yksipuolisen julistuksen. Kosovon itsenäisyyden on 22. marraskuuta 2019 mennessä tunnustanut 93 YK:n jäsenvaltiota, sekä Taiwan, Maltan ritarikunta, Cookinsaaret ja Niue. Serbia on kieltäytynyt tunnustamasta julistusta ja pitää aluetta edelleen autonomisena maakuntanaan.
Maantiede
Kosovossa on mantereinen ilmasto. Kesällä ja syksyllä on lämmintä ja kuivaa, talvella melko kylmää ja runsaita lumisateita. Vuoristo ja Välimeri aiheuttavat alueellisia eroja. Pristinassa joulu-, tammi- ja helmikuussa keskimääräinen alin lämpötila on pakkasen puolella, kun taas elokuun keskimääräinen ylin lämpötila on 28,7 astetta.
Keskiaika
Slaavit saapuivat Balkanille 500–700-luvuilla. Serbia itsenäistyi 1100-luvulla, ja Kosovosta tuli maan poliittinen, taloudellinen, uskonnollinen ja kulttuurillinen keskus. Tällä aikakaudella sinne rakennettiinkin useita satoja ortodoksisia kirkkoja ja luostareita.
Itsenäiseksi julistautuminen
Serbia oli valmis antamaan Kosovolle rajoitetun itsehallinnon, mutta Kosovon hallitus hyväksyi vain täyden itsenäisyyden. Neuvottelut asiasta kariutuivat joulukuussa 2007, ja Kosovo julistautui itsenäiseksi 17. helmikuuta 2008. Kaikki paikalla olleet 109 albaaniparlamenttiedustajaa kannattivat itsenäisyyttä. Istunnosta puuttui kymmenen edustajaa mukaan lukien kaikki serbiedustajat. Serbia ilmoitti, ettei koskaan tule hyväksymään Kosovon itsenäisyyttä. Venäjä pyysi YK:n turvallisuusneuvostoa kokoontumaan asian vuoksi. YK:n pääsihteeri Ban Ki-moon ilmoitti 18. helmikuuta 2008, että YK:n turvallisuusneuvoston päätöslauselma 1244 pysyy voimassa ja sitä pyritään toteuttamaan kehittyvien olosuhteiden valossa.
Talous
Kosovossa on suuria viljelyskelpoisia alueita. Maanviljelyn edellytykset ovat erinomaiset, mutta pääoman puute on johtanut suhteellisen alkukantaiseen viljelyyn, jossa käytetään vähän koneita. Kosovolla on suuria ongelmia järjestäytyneen rikollisuuden kanssa, joka on noussut voimakkaasti 2000-vuosikymmenellä ja jota pidetään yhtenä maailman suurimmista väkilukuun suhteutettuna.
Kulttuuri
pienoiskuva|Kosovon kansallismuseo Kosovosta tuli Serbian kuningaskunnan kulttuurin, uskonnon ja politiikan keskus 1300-luvulla. Tänä aikana serbialaiset kuninkaat rakennuttivat Kosovoon lukuisia ortodoksikirkkoja ja -luostareita kuten Dečanin luostarin.
Urheilu
Kosovon jalkapallon pääsarja on Kosovon superliiga. Vuonna 2015 maan jalkapallomaajoukkue hyväksyttiin virallisesti Fifan jäseneksi. Joukkue pelasi vuoden 2018 MM-kisojen karsinnoissa Suomen kanssa samassa lohkossa.
Arthur Schwab
Arthur Tell Schwabin poika Fritz Schwab oli kaksinkertainen olympiamitalisti 10 kilometrin kävelystä.
Her Name Is Nicole
Her Name Is Nicole on The Pussycat Dolls -yhtyeen päälaulajan ja Eden's Crush -yhtyeen laulajan Nicole Scherzingerin julkaisematta jäänyt sooloalbumi.
With the Beatles
Taustaa
The Beatlesin ensimmäinen albumi Please Please Me oli julkaistu maaliskuussa 1963, ja se oli erittäin suosittu Britanniassa. Albumi oli listan kärjessä 30 viikkoa ja nosti Beatlesin Britannian suosituimmaksi yhtyeeksi. Sen jälkeen Beatles hallitsi brittiläistä musiikkikenttää. EP-levy Twist and Shout oli vuoden myydyin, minkä lisäksi singlet ”From Me to You” ja ”She Loves You” nousivat Britannian listaykkösiksi. Vuonna 1963 Beatles soitti Britanniassa yli kahdessa sadassa konsertissa ja esiintyi kymmeniä kertoja radiossa ja televisiossa. Menestyksen myötä lehdistössä alettiin puhua beatlemaniasta.
Äänitykset
Ensimmäinen äänityssessio oli 18. heinäkuuta, jolloin työstettiin lainakappaleita ”You Really Got a Hold on Me”, ”Money (That’s What I Want)”, ”Devil in Her Heart” ja ”Till There Was You”. Heinäkuun 30. päivänä äänitettiin kappaleita ”Please Mister Postman”, ”It Won’t Be Long”, ”Money”, ”Till There Was You”, ”Roll Over Beethoven” ja ”All My Loving”. Syyskuun 11. ja 12. päivänä valmistuivat kappaleet ”All I’ve Got to Do”, ”Don’t Bother Me”, ”Hold Me Tight” ja ”Not a Second Time”. ”Little Child” saatiin valmiiksi 3. lokakuuta, ”You Really Got a Hold on Me” 18. lokakuuta ja ”I Wanna Be Your Man” 23. lokakuuta.
Myynti ja julkaisut
Vuonna 1964 albumi julkaistiin monona kelanauhana. Siitä otettiin uusintapainos vuonna 1968, jolloin se julkaistiin sekä monona että stereona. Ensimmäinen C-kasettiversio ilmestyi stereona ennen vuotta 1973, kuten myös 8-raita. Vuonna 1987 ilmestyi uusi C-kasettipainos, nyt pelkästään monona. Ensimmäinen CD-versio julkaistiin monona 26. helmikuuta 1987. Ensimmäinen stereo-CD ilmestyi 9. syyskuuta 2009, jolloin se oli myös osa The Beatles Stereo Box Set -boksia. Britanniassa tämä uusintapainos myi kultalevyyn oikeuttavan määrän. Se saavutti listasijoituksia useassa maassa. Yhdysvalloissa albumi oli ilmestynyt ensimmäisen kerran 21. heinäkuuta 1987, ja siitä myönnettiin kultalevy tammikuussa 1997. Kanadassa kultalevy myönnettiin 24. maaliskuuta 1995, Saksassa 1993 ja Australiassa 2009.
Listasijoitukset
1987
Safiiritetra
Koko ja ulkonäkö
Safiiritetra muistuttaa vartalon muodoltaan lahnaa. Sen vartalo on metallinhohtoinen sininen, ja suuret evät kirkkaan punaiset. Kala kasvaa noin 7 cm pitkäksi.
Alkuperä
Safiiritetra on kotoisin Etelä-Amerikasta: sen kotipaikkoja ovat tieteellisen nimen mukaisesti Kolumbia, Rio Acandi, Darién, ja Atlantinpuoleinen rannikkoseutu. Se elää pienissä puroissa. Useimmat kaupoissa myytävät safiiritetrat ovat vankeudessa syntyneitä.
Ray Davies
Tunnetuimpiin Ray Daviesin tekemiin kappaleisiin kuuluvat ”You Really Got Me”, ”All Day and All of the Night”, ”Waterloo Sunset”, ”Lola”, ”Sunny Afternoon” ja ”Celluloid Heroes” (josta Suomessa maineikas Juice Leskinen Slamin käännösversio ”Paperitähdet”).
Ray Davies aateloitiin ritariksi maaliskuussa 2017. Hänelle oli myönnetty jo vuonna 2004 korkea CBE-arvonimi.
Pyhä saksalais-roomalainen keisarikunta
Saksan kuningas
Keisariksi tuleminen edellytti tulemista Saksan kuninkaaksi. Saksan kuningas oli ikiaikaisesti valittu vaaleilla. 800-luvulla valinnan suorittivat viiden heimon (frankit, saksit, baijerilaiset, svaabit ja thüringeniläiset) herttuat. Vuonna 1356 virallistettiin valinnan suorittavien ruhtinaiden ryhmä, johon kuului aluksi seitsemän vaaliruhtinasta (Kurfürst), mutta myöhemmin lukumäärää hieman muuttui. Vuoteen 1508 asti valitun kuninkaan piti matkustaa Roomaan, missä paavi kruunasi hänet keisariksi. Saksan kuninkaasta käytettiin myös nimitystä roomalaisten kuningas. Myöhemmin roomalaisten kuninkaaksi kutsuttiin keisarin kruununperijäksi valittua henkilöä.
Keisari ei voinut koskaan säätää lakeja ja hallita yksin. Hänen valtaansa rajoittivat paikalliset ruhtinaat. 1400-luvun loppupuolella perustettiin valtakunnanpäivät (Reichstag), jotka vakiintuivat vasta vuonna 1663.
Valtakunnanpäivät
Pitkään keskiajalla valtakunnanpäivät kokoontuivat epäsäännöllisesti hallitsijan kutsusta. Kokouksia, joiden osanottajakunta ei ollut yhtä ylhäistä, kutsutaan hovipäiviksi (Hoftag). Ilmaisut ovat kuitenkin moderneja, eikä keskiajalla tehty tällaista selvää erottelua. Keskiaikaisilla valtakunnanpäivillä ei myöskään ollut lainsäädännöllistä tehtävää.
Frankkien valtakunnasta investituurariitaan
Useimmat historioitsijat katsovat keisarikunnan synnyn olleen prosessi, joka alkoi Verdunin sopimuksesta vuonna 843. Itäisen osan hallitsijaksi tuli Ludvig Saksalainen, jota seurasi useampi hallitsija Ludvig IV:een asti, joka oli viimeinen karolingien suvun edustaja Saksassa.
Saksan keisarit katsoivat 1100-luvulta alkaen olevansa Rooman valtakunnan keisareiden seuraajia translatio imperii -teoriaan perustuen. Siksi he käyttivät itsestään nimitystä Augustus. Varhaiskeskiajalla he eivät vielä kutsuneet itseään Rooman keisariksi, jotta eivät aiheuttaneet konfliktia Konstantinopolissa hallitsevan Rooman keisarin kanssa. Vasta Konrad II otti käyttöön nimityksen ”Rooman keisari”.
Hohenstaufin suvun aika
Hohenstaufien ja Saksi-Baijerin herttuoiden Welfien välinen valtataistelu jakoi keisarikuntaa vuosikymmeniä. Konrad III syrjäytti Welfit Saksista, mutta Fredrik I palautti Saksin heille. Welfit kieltäytyivät auttamasta Fredrik I:stä tämän Italian sotaretkelle, ja Welfit menettivät tämän vuoksi Baijerin ja Saksin. Sukujen valtataistelu päättyi vasta paavin puuttuessa peliin 1200-luvun alussa.
Alueiden vallan nousu
1200-luvulla myös maan hallinta muuttui. Raha korvasi henkilökohtaisia velvollisuuksia, ja talonpoikien oli yhä useammin maksettava veroa maastaan. Omaisuuden käsite korvasi enenevissä määrin lainkäytön vanhempia muotoja. Ruhtinaskunnissa maan omistaja jakoi oikeutta ja tuomioita, mistä seurasi muu valta. Samaan aikaan ruhtinaskunnat alkoivat muotoutua nykyaikaisten valtioiden edeltäjiksi. Muutos oli nopeinta alueilla, jotka eniten vastasivat vanhojen germaaniheimojen maita kuten Baijerissa.
Westfalenin rauhan jälkeen
thumb|250px|Pyhä saksalais-roomalainen keisarikunta vuonna 1648.
Johannes Blaskowitz
Varhaiset vaiheet
Blaskowitz oli ammattisotilas jo ennen ensimmäistä maailmansotaa. Hän kävi kadettikoulua ja liittyi armeijaan vänrikkinä marraskuussa 1901. Hän palveli aluksi 18. jalkaväkirykmentissä, kunnes jatkoi upseerinopintoja Engersin sotakoulussa, armeijan lukiossa ja viimein sotakorkeakoulussa 1908–1911. Valmistuttuaan hän kuului hetken 17. husaarirykmenttiin, kunnes sai siirron 170. jalkaväkirykmenttiin. Kapteeniksi hänet ylennettiin helmikuussa 1914.
Ensimmäinen maailmansota
Ensimmäisen maailmansodan syttyessä 22. heinäkuuta 1914 hän toimi 28. divisioonaan kuuluneen 111. jalkaväkirykmentti Markgraf Ludwig Wilhelmin henkilöstöupseerina ja saman vuoden elokuusta komppanianpäällikkönä. Tässä tehtävässä hän toimi vuoden. Tänä aikana hänen yksikkönsä osallistui taisteluihin länsirintamalla muun muassa Nancyssa, Lothringenissa, Arrasissa, Flanderissa ja Artoisissa sekä Lillessa.
Toinen maailmansota
Blaskowitz osallistui myös taisteluun Ranskasta Pohjois-Ranskassa kesäkuussa 1940. Lokakuusta 1940 hän toimi 1. armeijan päällikkönä vuoden 1944 toukokuuhun asti, jolloin hänestä tuli armeijaryhmä G:n päällikkö. Syyskuussa hän joutui Führer-reserviin, mutta sai komennuksen samaan tehtävään jouluaattona. Alkuvuodesta 1945 Blaskowitz toimi armeijaryhmä H:n päällikkönä ja maalis–huhtikuun vaihteessa lyhyesti 25. armeijan päällikkönä. 7. huhtikuuta hän oli ”Hollannin linnakkeen” komentaja ja tässä tehtävässä hän toimi sodan loppuun asti.
INS Betwa (1959)
Valmistus
Alus tilattiin Vickers Armstrongilta, missä köli laskettiin 29. toukokuuta 1957. Alus laskettiin vesille 15. toukokuuta 1959 ja valmistui 8. joulukuuta 1960.
Pariisi–Nizza-ajo 2007
Tapahtumat
Aiemmin ajokiellossa ollut britti David Millar suoritti väkivahvan paluun pyöräkilpailuihin. Hän oli nopein Issy-les-Moulineuaux-n kaduilla ja saapui maaliin juuri ennen tšekki Roman Kreuzigeria ja ranskalaista Sébastien Jolyta.
Muut sijoitukset
Vuoriston paras: ei vielä jaettu
6. etappi
'''Pariisi–Nizza-ajon 6. etappi 2007''' ajettiin osuudella Brignoles > Cannes 17. maaliskuuta 2007.
Temerario (D37)
Valmistus
Alus tilattiin Ferrolista, missä köli laskettiin 14. heinäkuuta 1945. Alus laskettiin vesille 29. maaliskuuta 1960 ja otettiin palvelukseen 16. maaliskuuta 1964.
Adolf Halinen
Halisen vanhemmat olivat Kalle Juhani Juhaninpoika Halinen ja Rosina Serafia Joonaantytär Piesala ja puoliso Olga Emilia Kallentytär Halinen. Adolf Halinen toimi muun muassa kuntakokousten puheenjohtajana ja paikallisen säästöpankin, lainajyvästön ja kansakoulun johtokunnan jäsenenä. Hän edusti kuntaansa suuren adressin lähetystössä 1899 ja oli talonpoikaissäädyssä Jyväskylän tuomiokunnan edustaja valtiopäivillä 1905–1906.
Aleksander Barkov
Ura Suomessa
Kauden Barkov pelasi Tapparan SM-liigajoukkueessa. Hän muodosti alkukaudella tehokkaan ketjun Ville Niemisen ja Henrik Haapalan sekä myöhemmin NHL:stä työsulun vuoksi tulleen pelaajan Jannik Hansenin kanssa. Hän teki kaudella 53 ottelussa tehopisteet 21+27=48 ja oli pistepörssin yhdeksäs. Barkov pelasi pudotuspeleissä viisi ottelua tehopistein 0+5 ennen loukkaantumistaan, joka piti hänet sivussa loppukauden ajan. Barkov saavutti kauden päätteeksi SM-hopeaa.
Pelityyli
Barkovin yksi merkittävimpiä vahvuuksia on myös kiekon riistäminen vastustajalta. Urheilulehden Petteri Sihvonen kertoi, että: ”kun vastustajalta pitää ryöstää kiekko, Barkovin kädet ovat jo nyt koko maailman mittakaavassa top 10 -luokassa”. "Hänellä on paljon taitoa ja loistavat kädet. Hän ei pelkää myöskään ottaa riskiä paineen alla", Roberto Luongo kehui Barkovia Pittsburgh Penguinsia vastaan käydyn rangaistuslaukauskilpailun jälkeen, joulukuussa 2014.
Yleisradion urheilutoimittaja Matias Strozykin mukaan Barkovin heikkoutena voidaan pitää luistelua, jonka hän tosin osittain korvaa sijoittumisellaan. Jääkiekkoon erikoistunut verkkolehti Jatkoaika.comin mukaan Barkovin luistelu on enintään keskinkertaista.
Oleksandr Dovženko
thumb|Oleksandr Dovženkon muistomerkki Berliinissä Oleksandr Petrovytš Dovženko (,, 10. syyskuuta (J: 29. elokuuta) 1894 Sosnytsja – 25. marraskuuta 1956 Moskova) oli ukrainalaissyntyinen neuvostoliittolainen elokuvaohjaaja ja kirjailija. Dovženko luetaan Sergei Eisensteinin ja Vsevolod Pudovkinin ohella Neuvostoliiton tärkeimpien elokuvaohjaajien joukkoon. Hänen tunnetuin ohjaustyönsä on Maa vuodelta 1930.
Noël Mamère
Mamère tuli jo ennen uraansa huippupolitiikassa tunnetuksi Antenne 2:n uutisankkurina. Hän on istunut Kansalliskokouksen jäsenenä vuodesta 1997 ja toiminut Bèglesin pormestarina vuodesta 1989.
Robert Holbrook Smith
Robert Holbrook "Bob" Smith (8. elokuuta 1879 – 16. marraskuuta 1950) oli yhdysvaltalainen lääkäri. Hän oli alkoholisti ja perusti AA-liikkeen Bill Wilsonin kanssa 10. kesäkuuta 1935. Hän syntyi Vermontissa, oli vanhempiensa ainoa lapsi ja sai heiltä uskonnollisen kasvatuksen. Hän kärsi alkoholiongelmista jo opiskeluaikoinaan. Hän sai lääketieteellisen oppiarvonsa Rushista vuonna 1910 opiskeltuaan aiemmin St. Johnsbury Academyssa, Dartmouth Collegessa ja Michiganin yliopistossa.
Smith meni naimisiin Anne Robinson Ripleyn kanssa 25. tammikuuta 1915. Parilla oli yksi vuonna 1918 syntynyt poika, Robert Ripley Smith. Lisäksi Bob ja Anne adoptoivat vuonna 1923 niin ikään vuonna 1918 syntyneen tytön, Suzannen ("Sue").
Smith toimi aluksi yleislääkärinä mutta päätti sitten erikoistua kirurgiaan. Hän jatkoi opintojaan Mayo Clinicillä ja Jefferson Medical Schoolissa. Hän toimi myöhemmin proktologina ja teki suolileikkauksia. Hän jäi eläkkeelle vuonna 1948, ja hän jäi leskeksi vuonna 1949. Bill Wilson oli kutsunut Annea yhdeksi Anonyymien Alkoholistien perustajista ja "liikkeen äidiksi". Bob Smith itse kuoli syöpään Akronissa 1950.
Bahamanturpiaali
Levinneisyys ja elinympäristö
Bahamanturpiaali luokitellaan erittäin uhanalaiseksi. Kannan kooksi arvioidaan 2 400–8 400 täysikasvuista yksilöä. Suurimmat uhat kannalle ovat pesissä loisiva hohtoturpiaali ja kookosmetsiä hävittävä bakteeritauti. Lisäksi bahamanturpiaalia saalistavat vieraslajit kuten kissat ja rotat.
Samuli Saarni
Saarni on tullut tunnetuksi lääketieteen etiikan asiantuntijana ja terveyspoliittisena vaikuttajana. Hän on toiminut mm. Suomen Lääkäriliiton puheenjohtajana, OP Ryhmän terveys- ja hyvinvointiliiketoiminnan johtajana sekä Varsinais-Suomen sairaanhoitopiirin johtajaylilääkärinä ja Terapiat etulinjaan – toimintamallin johtajana.
Tutkimustyö sekä eettinen ja terveyspoliittinen vaikuttaminen
Google Scholarin mukaan Saarnilla on 158 julkaisua ja h-indeksi = 46.
Saarni on ollut kirjoittamassa ensimmäistä hyvinvointialueiden johtamisen oppikirjaa. Hän kommentoi terveyspolitiikkaa Mediuutisten kolumnistina.
Orpon hallituksen hallitusohjelmassa mainitaan Terapiat etulinjaan – toimintamalli ja useita sen tukemia asioita: porrastettu hoitomalli, Mielenterveystalo, omahoidot, verkkoterapiat, lasten ja nuorten terapiatakuu, neuropsykiatrisesti oireilevien lasten palveluiden parantaminen ja kaksitasoinen psykoterapiakoulutus.
HMS John Dunn
Valmistus
Alus tilattiin Port Glasgow'sta Fergusonilta. Alus laskettiin vesille 27. maaliskuuta 1918 ja otettiin palvelukseen vielä samana vuonna.
Olli Mustonen
Olli Mustonen (s. 7. kesäkuuta 1967 Helsingin mlk) on suomalainen pianisti, kapellimestari ja säveltäjä.
Ura
Olli Mustonen aloitti cembalonsoiton jo viisivuotiaana ja pianonsoiton seitsenvuotiaana ja sai tuolloin opettajakseen Ralf Gothónin. Hän opiskeli pianonsoittoa paitsi Gothónin myös Eero Heinosen johdolla (alkaen 1977) sekä säveltämistä Einojuhani Rautavaaran johdolla (alkaen 1976).
Adam Halkilahti
Adam Halkilahti (3. lokakuuta 1836 Lieto – 15. kesäkuuta 1911 Turku ) oli suomalainen maanviljelijä ja valtiopäivämies.
Agim Çeku
Çeku opiskeli Zadarin tai Belgradin sotilasakatemiassa ja yleni kapteeniksi Jugoslavian armeijassa. Jugoslavian hajotessa hän liittyi ensin Kroatian armeijaan ja yleni siellä kenraaliksi, ja siirtyi sitten Kosovon vapautusarmeijan UCK:n komentajaksi.
Korea Open
Korea Open on vuosittain Etelä-Korean Soulissa järjestettävä naisten tennisturnaus. Vuodesta 2004 järjestetty turnaus oli vuosina 2004–2008 IV-tason WTA-turnaus. Vuodesta 2009 lähtien se on ollut International-tason WTA-turnaus. Turnaus pelataan syyskuussa Soulin olympiapuiston tenniskeskuksessa kovalla alustalla.
Unite the Right Rally
12. päivän iltapäivänä valkoista ylivaltaa kannattanut äärioikeistolainen James Fields ajoi autollaan vastamielenosoittajien väkijoukkoon, jolloin 32-vuotias paikallinen ihmisoikeusaktivisti Heather Heyer kuoli ja 19 muuta loukkaantui. Oikeusministeri Jeff Sessionsin mukaan teko oli kotimaista terrorismia. Lisäksi valkoista ylivaltaa kannattavien mielenosoittajien joukko pahoinpiteli vastamielenosoitukseen osallistuneen afroamerikkalaisen miehen teräsputkilla paikallisessa pysäköintihallissa.
Samarian terveysasema
Samarian terveysasema on Espoon keskuksessa sijaitseva kaupungin terveysasema. Arkkitehti Anna Brunowin suunnittelema terveysasema avattiin 19. elokuuta 2002, ja valmistuessaan se korvasi Suvelan ja Muuralan terveysaseman. Terveyskeskuksessa toimivat myös hammashoitola, laboratorio ja röntgen.
Historiaa
Vuoden 1957 sairaalalain myötä Muuralan sairaala muuttui kunnansairaalasta paikallissairaalaksi. Vuoden 1972 kansanterveyslaki teki siitä terveyskeskuksen vuodeosaston, joka suljettiin 2003. Vuosina 1983–2017 tiloissa toimi Muuralan päiväsairaala, kunnes Jorvin sairaalan viereen valmistui Espoon sairaala. Se korvasi Muuralan lisäksi Puolarmetsän sairaalan, Jorvin terveyskeskusosastot sekä Kauniaisten ja Kirkkonummen terveyskeskussairaalat.
Magdeburgin ryöstö
Magdeburgin valtaus
thumb|300px|Magdeburgin ryöstö 1631. Tilly oli jo valmis luopumaan piirityksestä, mutta alemmat päälliköt suostuttelivat hänet vielä yrittämään kaupungin valtausta rynnäköllä. Gottfried Pappenheim johti vallooni- ja kroaattiratsuväkensä rynnäkköön, ja joukot valtasivatkin kaupungin ja aloittivat ryöstelyn. Muu katolinen armeija seurasi perässä, ja alkoi silmitön hävitys ja verilöyly. Kaupungin sytyttivät tuleen todennäköisesti puolustajat ja hyökkääjät eri puolilta, ja koko Magdeburg paloi. Silminnäkijän mukaan Pappenheimin ratsuväki oli raainta: he raiskasivat naisia ja sitoivat heitä hevostensa jalustimiin, keihästivät lapsia ja heittivät niitä tuleen. Pappenheim itsekin kuvaili jälkeenpäin tuhoa kauheimmaksi sitten Troijan ja Jerusalemin hävityksen.
Tilly oli aikonut käyttää Magdeburgia armeijansa huollon tukikohtana, mutta saikin haltuunsa rikkaan kaupungin sijasta hyödyttömän kivikasan. Tillyn vaihtoehdot olivat vähissä, kun Kustaa eteni armeijansa kanssa Magdeburgin pohjoispuolelle. Hävittyään kaksi ratsuväkitaistelua Burgstallissa ja Werbenissä ja huomattuaan, ettei kykenisi kohtaamaan ruotsalaisten linnoitettuja asemia pohjoisessa, Tilly joutui 29. heinäkuuta kääntymään etelään saadakseen armeijansa huollon järjestettyä. 25. elokuuta Tilly hyökkäsi Saksiin ja eteni Merseburgia ja Leipzigia kohti. Uhattu vaaliruhtinas Juhana Yrjö I solmi 2. syyskuuta Kustaan kanssa sopimuksen Ruotsin ja Saksin armeijoiden yhdistämisestä, ja uusi armeija lähti Elbeä etelään kohdatakseen Tillyn taistelussa, joka käytiin Breitenfeldissä 17. syyskuuta 1631.
Timo Saarelma
Luottamustehtäviä
Saarelma oli Tampereen Aluesäästöpankin isäntä 1971‒92, Tampereen normaalilyseon vanhempainneuvoston jäsen 1975‒84 ja puheenjohtaja 1978‒81, Heinolan valtuuskunnan puheenjohtaja 1989‒97 sekä Pirkka-Hämeen Sotilaspoikien perinnekillan hallituksen jäsen 1993‒94.
Carl Westergren
MM-kultaa Westergren voitti Tukholmassa 1922, ja sen jälkeen ei MM-kisoja hänen uransa aikana enää järjestettykään. EM-kultaa hän voitti kolmasti ja EM-pronssia kerran.
Ympäristövaikutusten arviointimenettely
Vireille tulleiden YVA-menettelyjen kehitys
Vuoden 2015 loppuun mennessä oli YVA-hankkeita tullut vireille yhteensä 770. Hanketyypeistä yleisimmät olivat olleet jätehuolto (163 kpl), energian tuotanto (144 kpl) sekä luonnonvarojen otto ja käsittely (135 kpl). 20 vuoden seurannan aikana YVA-menettelyn keskiarvoinen vuosittainen käyttö on tuplaantunut.
Fontenille-Saint-Martin-d’Entraigues
Fontenille-Saint-Martin-d’Entraigues on Ranskan kunta Deux-Sèvresin departementissa Uuden-Akvitanian hallintoalueella. Kunnan pinta-ala on 15,1 neliökilometriä ja siellä on arviolta 553 asukasta (vuonna 2016).
Ympäristövaikutusten arviointimenettely
YVA:n kansainvälinen kehitys
Euroopan unionissa säädettiin ensimmäinen ympäristövaikutusten arviointia koskeva direktiivi vuonna 1985 (85/337/ETY), ja sen uudistettu versio (2011/92/EU) tuli voimaan vuonna 2011. Sittemmin YVA-direktiiviä uudistettiin merkittävästi toukokuussa 2014 voimaan tulleella direktiivimuutoksella (2014/52/EU). Tämän seurauksena myös Suomen kansallista ympäristövaikutusten arviointia koskevaa lainsäädäntöä muutettiin vuonna 2017. Suomessa alkuperäinen laki ympäristövaikutusten arviointimenettelystä säädettiin kesällä 1994 ja se tuli voimaan 1. syyskuuta 1994.
Shockwave (Transformers)
Transformers: The Game
Shockwave esiintyy Transformers: The Game -pelissä Autobottikampanjan toisen tason viimeisessä pakollisessa tehtävässä pomovastuksena.
Yksityissijoittajan verotus Suomessa
Joukkovelkakirjalainat
Veronalaista pääomatuloa on yleisesti kaikesta omaisuudesta saadut luovutusvoitot. Luovutustappioiden vähennyskelpoisuudesta on erillinen lainkohta. Näitä sovelletaan myös joukkovelkakirjalainoista saatuihin luovutusvoittoihin ja syntyneisiin luovutustappioihin.
Shockwave (Transformers)
War for Cybertron
Videopelissä Transformers: War for Cybertron Shockwave on yksi lukituista hahmoista, joilla voi pelata vain moninpelitilassa. Shockwaven voi saada hahmoksi esitilauksena GameStopista tai EB Gamesiltä. Shockwave tuli myöhemmin saataville pelihahmoksi myös ladattavan lisäsisällön kautta.
Ostrobotnia
Historiaa
Talon toisen kerroksen Snellman-kabinetissa syttyi 29. marraskuuta 2008 tulipalo, joka tuhosi kabinetin täysin ja sen mukana alkuperäiset Fredric Westinin maalaaman Frans Mikael Franzénin muotokuvan sekä Oskar Nylanderin maalaaman J. V. Snellmanin muotokuvan eli niin sanotun Sinisen Snellmanin. Tulipalo vaurioitti erityisesti myös viereistä Runeberg-kabinettia, mutta koko rakennuksen toinen kerros, nk. juhlakerros ja siellä sijaitseva irtaimisto maalauksineen kärsivät mittavia savuvahinkoja. Savuvahingoista kärsivät myös rakennuksen ylemmät kerrokset.
Wärtsilä Vasa 24
Mallin korvasi 1970-luvulla esitelty Wärtsilä Vasa 22.
Transaktioanalyysi
Transaktioanalyysi on psykologian teoria ja menetelmä, jonka psykiatri Eric Berne (1910-1970) kehitti 1950–1960-luvuilla. Transaktioanalyysi oli Suomessakin varsin suosittu yksilö- ja ryhmäpsykoterapian muoto etenkin 1960-1970 -luvuilla. Maailmanlaajuisen suosion pohjan olleet kirjat I am OK - you are OK ja Games people play myös suomennettiin.
Minätilat
Bernen käytännöllinen kolmen minätilan malli on tehnyt monet vaikeasti tulkittavat tilanteet helpommin ymmärrettäviksi. Transaktioanalyyttisesti suuntautuneessa psykoterapiassa asiakkaita valistetaan aktiivisesti näkemyksen mukaisista persoonallisuuden tiloista ja tiloihin liittyvistä ajattelun, toiminnan, kokemusten ja tuntemusten tavoista. Osana valistusta käytössä ovat myös aiheesta kirjoitetut yleistajuiset kirjat.
Pelit vastaan aito ja avoin toisen ihmisen kohtaaminen
Berne määritteli ihmissuhdetta vahingoittavan, epäaidon vuorovaikutuksen peliksi. Tavoite on hankkia huomiota, mutta “epärehellisin” keinoin. Pelissä jotain (tunne, ajatus) on naamioitu, se noudattaa vakiintunutta kaavaa ja päättyy kielteisiin tunteisiin ja ajatuksiin – molemmin puolin. Bernen innovatiivinen mieli nimesi pelit kuvaavasti, kuten: sainpas sinut, kyllä mutta, minähän vain yritin auttaa, jne. Hänen kirjansa Games People Play (suom. Kanssakäymisen kuviot) oli 60-luvulla myyntitilastoissa korkealla.
Organisaation konsultointi
Organisaatioidenkin on tehtävä yhteistyötä asiakkaiden ja toimittajien kanssa. Tätä yhteistyötä tekevät ihmiset, jotka työskentelevät näissä organisaatioissa. Transaktioanalyysin malleja avoimesta, tehokkaasta ja luottamusta rakentavasta ihmisen toiminnasta voidaan soveltaa organisaatioiden toimintaa kehittävässä työssä. Laveasti tulkiten organisaatiossakin on inhimillisiä piirteitä; kuvitella todeksi asioita, mitkä eivät sitä ole, tehdä asioita piilotetuin tavoittein, jne. Vastaavasti, transaktioanalyysin käsitteitä ja malleja voidaan hyödyntää muutosten aikaansaamisessa.
Haukonsalo
Yleistä
Haukonsaloa ympäröivät saaren kokoon verrattunat kapeat vesistöalueet. Läntiset ja eteläiset vesistöt kuuluvat varsinaisen Saimaan Suur-Saimaalle. Etelässä sijaitsee Käkövesi, joka on yhteydessä Suur-Saimaaseen Petranselän kohdalla. Petranselän pohjoispuolella sijaitsee saaristoalue, jonka itäpuolella virtaavat etelään Petranselälle peräkkäiset Hätinvirta ja Luukkolanvirta. Hätinvirta alkaa Lehmäinselältä, joka saa vetensä Saimaan pohjoisosien vesistöalueesta Puumalansalmen kautta. Puumalansalmi voidaan lukea Pihlajavedeksi, joka kiertää Haukonsalon sen pohjoisia ja itäisiä rantoja. Puumalansalmen eteläpuolella sijaitsee Kitulansalo. Kitulansalon ja Haukonsalon välissä sijaitsee Naistenvesi, joka on huomattavan suuri Suur-Saimaan lahti. Kitulansalon ja Haukonsalon pohjoispuolelle jää Viljakansaari, jotka kiertää Pihlajaveden eri vesistöalueet. Suuri osa Saimaan pohjoisosien vesistä virtaavat Viljakansaaren koillispuolella Toivanselän kautta. Viljakansaaren eteläpuolinen vesistöreitti kulkee Muikunselän ja Pyysaarenselän kautta. Haukonsalon pohjoispuolella ovat Ummistonvirta ja Tetrinselkä, jotka virtaavat Leukoinsalmen läpi Mutikonselälle. Se yhtyy Osmonaskeleenselällä pohjoisesta tulevaan Viljakansaaren pohjoispuoliseen vesistöreittiin ja jatkaa sen jälkeen Puumalansalmeen. Tetrinselältä työntyy etelään laaja mutta saaristoinen Tuomilahti. Tuomilahti ja Naisenvesi lähes kohtaavat toisensa entisen Vuosalmen paikalla olevan 50 metrin leveän kannaksen eri puolilla. Pyysaarenselältä ja Maksasaarenselältä työntyy etelään Pytäränsaaren itä- ja länsipuolelta kapeita salmia, jotka johtavat Ristiveden kautta ja Kukonharjun kanavan kautta Heikinluodonselälle, josta vesistöreitti jatkuu etelään Ahvenniemenselän ja Polosselän kautta Käyhkäälle. Siellä Pihjalanveden ja Suur-Saimaan vedet kohtaavat uudestaan Käyhkään kanavassa.